Sundom

Sundom on kylä Pohjanmaan maakunnassa ja nykyisin yksi Vaasan suuralueista. Sundomin kylä kuului Sulvan kuntaan ja liitettiin Vaasan kaupunkiin 1. tammikuuta 1973. Sundomin väestöstä valtaosa on ruotsinkielisiä. Kylässä sijaitsee pieni Öjbergetin hiihtokeskus.

Vaasan kaupunginhallinnon tilastoalueista Sundom muodostaa oman suuralueensa, johon kuuluu Yttersundom, Översundom ja Sundomin saaristo. Kartta  Vuonna 2016 suuralueella oli 2 530 asukasta.

 Osa-alueet ja kaupunginosat 
Sundomin suuralue jakautuu kolmeen tilastolliseen pienalueeseen ja kolmeen asemakaavoitettuun kaupunginosaan.

Sundomin pienalueet ovat seuraavat:
 Yttersundom
 Översundom
 Sundomin saaristo

Suuralueella sijaitsee Vaasan kaupunginosat 50–52. Björsinkallion asuinalue on 50. kaupunginosa, Sundomin keskustan  palvelukeskittymä Sundomintien varrella, Kronvikintien ja Näsintien välissä muodostaa 51. kaupunginosan ja Kronvikin alueella sijaitsee 52. kaupunginosa.Vaasan karttapalvelu (Julkiset palvelut > Kaupunginosat) Vaasan kiinteistötoimi Viitattu 9.7.2025

 Historia 
pienoiskuva|Sundomin kirkko kesäkuussa 2019.
Söderfjärden on muodostunut meteoriitin iskusta noin 520 miljoonaa vuotta sitten. Kraatteri kuivatettiin 1920-luvulla peltomaaksi. Vaasan vanhimmat ihmistoiminnan jäljet on löydetty Öjbergetin kohdalta. Pysyvä asutus tuli Sundomiin 1300-luvulla. Kylän väestö koostui 1500-luvulla kalastajista ja pienviljelijöistä.

Sundomin asukasluku 1800-luvun alussa noin 500, mutta kasvoi tästä nopeasti. Vuonna 1848 Sundom liitettiin Mustasaaren pitäjästä Sulvaan. Sundomin ensimmäinen kauppa perustettiin vuonna 1875 ja Sundomin kirkko on valmistunut 1929. Vaasaan kylä liittyi vuoden 1973 alusta ja osayleiskaava sinne hyväksyttiin vuonna 1984.

 Palvelut 
pienoiskuva|Sundomin K-market
Kunnallisista palveluista Sundomissa on oma ruotsinkielinen peruskoulu Sundom skola, Sundomin lähikirjasto, esikoulu ja lastenneuvola, jotka kaikki sijaitsevat samassa kiinteistössä.

Sundomissa sijaitsee kaksi päivittäistavarakauppaa: S-market Kronvikintiellä ja K-market Sundomintiellä.

 Väestö 

Sundomin suuralueella oli  asukasta vuonna 2017. Sundom on väkiluvultaan Vaasan suuralueista kolmanneksi pienin, mutta alueen asukasluku on kasvusuuntainen; vuonna 2024 Sundomissa asui  ihmistä. Sundomin pienalueista Yttersundomissa asui eniten ihmisiä ( vuonna 2024). Sundomin saaristossa oli samana vuonna vain kaksi asukasta. Työpaikkoja Sundomissa on yhteensä vajaat 400 kappaletta.

Kielijakaumaltaan Sundom on Vaasan ruotsinkielisin suuralue ja niistä ainoa, jossa äidinkielenään ruotsia puhuvat ovat enemmistössä. Vuonna 2015 ruotsinkielisiä oli noin 74 prosenttia ja suomenkielisiä noin 25 prosenttia alueen asukkaista. Muita kieliä puhuvia oli 1,5 prosenttia, mikä oli pienin muunkielisten osuus millään Vaasan suuralueella.

Opiskelijoiden osuus Sundomin suuralueen työvoimasta oli 13,0 % ja työttömien 5,3 % vuonna 2013. Työttömyys oli Vaasan suuralueista toiseksi pienintä Höstveden jälkeen.

Taajama
Sundom muodostaa tilastollisen taajaman, jossa asui vuoden 2023 taajamarajauksessa 2 436 asukasta. Sundom on Vaasan kaupungin alueella sijaitsevista taajamista toiseksi suurin keskustaajaman jälkeen. Aiemmin Sundom muodosti yhteisen taajaman viereisen Sulvan kylän kanssa nimeltä Sundom-Sulva. Tässä yhteistaajamassa asui Vaasan puolella 2 362 asukasta vuonna 2020.

 Liikenneyhteydet 
Sulvasta Vaasan keskustan kulkee Sundomin kautta yhdystie 6741. Keskustan ja Sundomin välillä liikennöi Vaasan joukkoliikenteen Liftin linja 21.

 Politiikka 
Sundomin äänestysalueella kannatetuin puolue on ollut ylivoimaisesti RKP. Seuraavassa taulukossa on esitetty puolueiden kannatus ja annetut äänet viimeisimmissä vaaleissa Sundomin äänestysalueella.

 Puolueiden kannatus Sundomissa Puolue Kuntavaalit2025 Europarlamentti-vaalit 2024Europarlamenttivaalit 2024; Sundom (Äänestysalue 017, Vaasa) 20.6.2024. Oikeusministeriö. Viitattu 18.1.2026. Eduskuntavaalit2023 Kuntavaalit2021 Europarlamentti- vaalit 2019Europarlamenttivaalit 2019; Sundom (Äänestysalue 017, Vaasa) 22.9.2020. Oikeusministeriö. Viitattu 18.1.2026. Eduskuntavaalit2019Eduskuntavaalit 2019; Sundom (Äänestysalue 017, Vaasa) 23.9.2020. Oikeusministeriö. Viitattu 18.1.2026. Äänet  %  Äänet  %  Äänet  %  Äänet  %  Äänet  %  Äänet  %  819  65,8 668  64,7 963  62,4 928  71,9 613  61,1   68,7  141  11,3 59  5,7 186  12,0 102  7,9 170  16,9 185  12,3  107  8,6 77  7,5 100  6,5 78  6,0 53  5,3 68  4,5  51  4,1 47  4,5 70  4,5 43  3,3  47  4,7 48  3,2  42  3,4 32  3,1 34  2,2 36  2,8 51  5,1 39  2,6  40  3,2 89  8,6 13  0,8 16  1,2 7  0,7 19  1,3  26  2,1 32  3,1 125  8,1 75  5,8 53  5,3 88  5,8  13  1,0 3  0,3 16  1,0 1  0,1     5  0,4 17  1,6 18  1,2 9  0,7 13  1,3 11  0,7    5  0,5 15  1,0      Äänestys % 65,1 54,5 83,0 68,7 56,1 84,9

Katso myös
Vaasan alueellinen jako

 Lähteet 

*